Document ID: 31992D0017

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Νοεμβρίου 1991 για τροποποίηση της απόφασης 89/218/ΕΚΑΧ σχετικά με τις ενισχύσεις που προτίθεται να χορηγήσει η ιταλική κυβέρνηση στις δημόσιες επιχειρήσεις σιδήρου και χάλυβα (Το κείμενο στην ισπανική γλώσσα είναι το μόνο αυθεντικό) (92/17/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτη και δεύτερη παράγραφος,
Κατόπιν διαβουλεύσεως με τη συμβουλευτική επιτροπή και βάσει της ομόφωνης σύμφωνης γνώμης του Συμβουλίου,
Εκτιμώντας ότι:
Στα πλαίσια του σχεδίου αναδιάρθρωσης της κρατικής ιταλικής χαλυβουργίας, οι ιταλικές αρχές όφειλαν, βάσει των διατάξεων του άρθρου 2 της απόφασης 89/218/ΕΚΑΧ της Επιτροπής (1), όπως τροποποιήθηκε από την απόφαση 90/89/ΕΚΑΧ (2), να κλείσουν τις εγκαταστάσεις ψυχρής ελάσεως του Torino (PMP 708 kt/έτος).
Πάντως, η ιταλική κυβέρνηση ζήτησε την αντικατάσταση του κλεισίματος των εγκαταστάσεων ψυχρής ελάσεως του Torino (PMP 708 kt/έτος) με το κλείσιμο της εγκατάστασης ψυχρής ελάσεως αριθ. 1 του Cornigliano (PMP 600 kt/έτος), καθώς και με τη μείωση κατά 108 kt/έτος της παραγωγικής ικανότητας των εγκαταστάσεων ψυχρής ελάσεως του Racconigi.
Αντίθετα, από τις προβλέψεις του σχεδίου αναδιάθρωσης, αποδείχθηκε ότι οι εγκαταστάσεις ψυχρής ελάσεως του Torino υπήρξαν αποδοτικές κατά τη διάρκεια των ετών 1989 και 1990. Κατά συνέπεια, το κλείσιμό τους συνεπάγετο επιδείνωση της κατάστασης της κρατικής ιταλικής χαλυβουργίας.
Εξάλλου, το κλείσιμο του ελασματουργείου αριθ. 1 του Cornigliano συμβάλει αισθητά στη βελτίωση της ποιότητας του περιβάλλοντος της Genova, που είναι πόλη με σοβαρά προβλήματα μόλυνσης τα οποία προκαλούνται από τις χαλυβουργικές βιομηχανίες.
Επιπλέον, δεδομένου ότι η μείωση της παραγωγικής ικανότητας, στην οποία κατέληξε το αίτημα της ιταλικής κυβέρνησης αφορά το ίδιο είδος προϊόντων καθώς και ισοδύναμη ποσότητα, συμβάλει στη διαρθρωτική εξυγίανση της κοινοτικής χαλυβουργίας όπως ακριβώς και το ενδεχόμενο κλείσιμο των εγκαταστάσεων του Torino.
Τέλος, η εκτέλεση της εν λόγω αντικατάστασης απαιτεί παράταση κατά έξι μήνες της προθεσμίας που είχε παρασχεθεί για το κλείσιμο των εγκαταστάσεων του Torino.
Η απελευθέρωση, σύμφωνα με τις διατάξεις του άρθρου 6 παράγραφος 4 της απόφασης 89/218/ΕΚΑΧ, τμημάτων ενίσχυσης που προστίθενται στα αναφερόμενα στην παράγραφο 3 του εν λόγω άρθρου, πρέπει να συντονιστεί με το νέο χρονοδιάγραμμα που καθορίστηκε για τους όρους του κλεισίματος των εγκαταστάσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση αριθ. 89/218/ΕΚΑΧ τροποποιείται ως εξής:
1. Στο άρθρο 2:
- στην παράγραφο 1, ο πίνακας αντικαθίσταται από τον ακόλουθο πίνακα:
"(σε χιλιάδες τόνους)
Χυτο- σίδηρος Χάλυβας Κατεργασμένα προϊόντα Θερμής έλασης Ψυχρής έλασης Bagnoli 2 350 2 700 Campi (ελάσματα μεγάλου πάχους) 350 400 Torino (ελάσματα του εμπορίου, χονδρόσυρμα) 375 250 Terni (σίδηρος οπλισμού σκυροδέματος) 300 Sesto S. Giovanni (ελάσματα του εμπορίου, χονδρόσυρμα) 230 Cornigliano (ελασματουργείο αριθ. 1) 600 Racconigi (οριστική μερική μείωση) 108 Σύνολο 2 350 3 425 1 180 708"
- στην παράγραφο 3 προστίθεται το ακόλουθο κείμενο:
"καθώς και της παύσης λειτουργίας των εγκαταστάσεων του Cornigliano (ελασματουργείο αριθ. 1) και της οριστικής μερικής μείωσης στο Rocconigi, που πρέπει να πραγματοποιηθούν το αργότερο μέχρι τις 30 Ιουνίου 1991".
2. Στο άρθρο 6 παράγραφος 5, η ημερομηνία "31 Δεκεμβρίου 1990", αντικαθίσταται από την ημερομηνία "31 Αυγούστου 1991".
Άρθρο 2
Η παρούσα απόφαση απευθύνεται στην Ιταλική Δημοκρατία. Βρυξέλλες, 27 Νοεμβρίου 1991.

Labels: 1
19
18